CELEX: 52000PC0760
Language: fi
Date: 2000-12-04
Title: Ehdotus neuvoston päätös kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta

Avis juridique important

|

52000PC0760

Ehdotus neuvoston päätös kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta  /* KOM/2000/0760 lopull. */  

Ehdotus NEUVOSTON PÄÄTÖS kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta(komission esittämä)PERUSTELUTNeuvosto on komission suosituksesta valtuuttanut komission neuvottelemaan yhteisön toimivaltaan kuuluvien asioiden osalta kansainvälisen järjestäytyneen rikollisuuden vastaista Yhdistyneiden kansakuntien yleissopimusta koskevasta luonnoksesta [1] sekä siihen liitettävästä kolmesta pöytäkirjasta, jotka koskevat ihmiskaupan, erityisesti nais- ja lapsikaupan ehkäisemistä ja lopettamista, maahanmuuttajien maitse, ilmateitse ja meritse tapahtuvan salakuljetuksen torjuntaa [2] sekä ampuma-aseiden ja ampumatarvikkeiden valmistuksen ja laittoman kaupan torjuntaa [3].[1]   Päätös tehty 2. toukokuuta 2000.[2]   Päätös tehty 14. helmikuuta 2000.[3]   Päätös tehty 31. tammikuuta 2000.Neuvottelut on saatu päätökseen menestyksekkäästi ampuma-aseita koskevaa pöytäkirjaa lukuun ottamatta. Yleissopimus valmistui sopimusta valmistelevan komitean 10. istunnossa, joka pidettiin Wienissä 17.- 28. heinäkuuta 2000, ja ihmiskauppaa ja maahanmuuttajien salakuljetusta koskevat pöytäkirjat 11. istunnossa, joka pidettiin 2.- 27. lokakuuta 2000.Neuvosto kehotti neuvotteluohjeissaan komissiota valmistelemaan yhteisön liittymistä yleissopimukseen ja sitä täydentäviin pöytäkirjoihin. Tämä oli yksi neuvottelujen keskeisiä tavoitteita, sillä yhteisöllä on jo toimivaltaa näiden välineiden eräiden määräysten alalla.Komission käymien neuvottelujen tuloksena yleissopimuksen ja sitä täydentävien pöytäkirjojen luonnoksissa määrätään, että siihen voivat liittyä myös alueelliset taloudellisen yhdentymisen järjestöt eli Euroopan yhteisö.Myös muut neuvoston neuvotteluohjeissa asetetut tavoitteet näyttäisivät täyttyneen. Yleissopimuksessa (sen 4 a artiklassa) määrätään korkeatasoisista rahanpesun vastaisista toimista, jotka ovat yhdenmukaisia rahoitusjärjestelmän rahanpesutarkoituksiin käyttämisen estämistä koskevan Euroopan yhteisön säännöstön kanssa. Pöytäkirjan valmisteluasiakirjoissa viitataan rahoitusalan rahanpesutyöryhmän laatimiin rahanpesua koskeviin normeihin.Ihmiskauppaa ja maahanmuuttajien salakuljetusta koskevat pöytäkirjat sisältävät identtisiä määräyksiä rajoilla toteutettavista toimenpiteistä (ihmiskauppaa koskevan pöytäkirjan 8 artikla ja maahanmuuttajien salakuljetusta koskevan pöytäkirjan 9 artikla). Kuten neuvotteluohjeissa määrätään, nämä määräykset ovat yhteisön säännöstön ja erityisesti Schengenin sopimuksen soveltamisesta 14 päivänä kesäkuuta 1985 tehdyn yleissopimuksen 26 artiklan mukaisia, ja niissä määrätään mahdollisuudesta vahvistaa yhteistyötä rajavalvontaviranomaisten välillä. Lisäksi kummassakin pöytäkirjassa on samansisältöinen artikla, jossa velvoitetaan sopimuspuolet tarkistamaan myöntämiensä henkilö- tai matkustusasiakirjojen oikeellisuus ja voimassaolo silloin kun niitä epäillään käytettävän ihmiskaupassa tai maahanmuuttajien salakuljettamisessa (ihmiskauppaa koskevan pöytäkirjan 9 a artikla ja maahanmuuttajien salakuljetusta koskevan pöytäkirjan 13 artikla).Yleissopimuksen ja sen pöytäkirjojen allekirjoittamiskonferenssi pidetään Palermossa 12.- 15.  joulukuuta 2000.Koska jäsenvaltiot ovat ilmoittaneet aikovansa allekirjoittaa nämä välineet heti kun ne avataan allekirjoittamista varten Palermossa, myös Euroopan yhteisön on pystyttävä tekemään samoin. Tätä varten neuvoston puheenjohtajan on nimettävä henkilöt, jotka valtuutetaan allekirjoittamaan Euroopan yhteisön puolesta kansainvälisen järjestäytyneen rikollisuuden vastainen yleissopimus ja sitä täydentävät pöytäkirjat.Tämä komission ehdotus neuvoston päätökseksi sisältää yhden ainoan artiklan, jossa valtuutetaan neuvoston puheenjohtaja nimeämään henkilöt, jotka valtuutetaan allekirjoittamaan Euroopan yhteisön puolesta kansainvälisen järjestäytyneen rikollisuuden vastainen yleissopimus ja sitä täydentävät pöytäkirjat ihmiskaupan ja maahanmuuttajien salakuljetuksen torjumisesta.Ehdotus NEUVOSTON PÄÄTÖS kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 47 artiklan, 62 artiklan 2 alakohdan a alakohdan, 63 artiklan ensimmäisen kohdan 3 alakohdan b alakohdan, 95 artiklan yhdessä 300 artiklan 2 kohdan ensimmäisen alakohdan kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut yhteisön puolesta yleissopimuksesta ja sen kahdesta liitteestä yhteisön toimivaltaan kuuluvien asioiden osalta neuvoston sille antaman valtuutuksen perusteella.(2) Neuvosto on antanut komissiolle tehtäväksi neuvotella myös yhteisön liittymisestä näihin kansainvälisiin sopimuksiin.(3) Neuvottelut on päätetty menestyksekkäästi. Niiden tuloksena laaditut asiakirjat ovat avoinna allekirjoitettavaksi valtioille sekä alueellisille taloudellisen yhdentymisen järjestöille niiden toimivallan rajoissa Palermossa 12-15 päivänä joulukuuta 2000 ja tämän jälkeen Yhdistyneiden kansakuntien päämajassa kahden vuoden ajan.(4) Jäsenvaltiot ovat ilmoittaneet aikovansa allekirjoittaa nämä välineet heti kun ne avataan allekirjoittamista varten Palermossa. Myös Euroopan yhteisön on voitava tehdä samoin,ON PÄÄTTÄNYT SEURAAVAA:Ainoa artikla(1) Neuvoston puheenjohtajalla on toimivalta nimetä henkilöt, joilla on valtuudet allekirjoittaa Euroopan yhteisön puolesta kansainvälisen järjestäytyneen rikollisuuden vastainen yleissopimus ja sitä täydentävät pöytäkirjat ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjunnasta.(2) Yleissopimus ja pöytäkirjat, jotka Yhdistyneiden Kansakuntien yleiskokous on hyväksynyt 15 päivänä marraskuuta 2000 antamallaan päätöslauselmalla nro 25, julkaistaan Euroopan yhteisöjen virallisessa lehdessä, kun yhteisö on sitoutunut niihin.Tehty Brysselissä,Neuvoston puolestaPuheenjohtaja